Oficiālais Vēstnesis L 296 , 23/11/2000 Lpp. 0075 - 0076



EEZ Apvienotās komitejas Lēmums Nr. 97/1999 (1999. gada 16. jūlijs), ar ko groza EEZ līguma XVIII pielikumu (Drošība un veselības aizsardzība darbā, darba tiesības un vienlīdzīga attieksme pret vīriešiem un sievietēm) EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas pielāgots ar protokolu, ar kuru pielāgo Eiropas Ekonomikas zonas līgumu, še turpmāk "līgums", un jo īpaši tā 98. pantu, tā kā: (1) Līguma XVIII pielikums grozīts ar EEZ Apvienotās komitejas 1999. gada 30. aprīļa Lēmumu Nr. 57/1999 [1]. (2) Padomes 1998. gada 7. aprīļa Direktīva 98/24/EK par darbinieku veselības un drošības aizsardzību pret bīstamību, kas saistīta ar ķīmiskajiem reaģentiem darba vietā (četrpadsmitā atsevišķā direktīva Direktīvas 89/391/EEK 16. panta 1. punkta nozīmē) [2], jāiekļauj līgumā; (3) Ar Padomes Direktīvu 98/24/EK groza Padomes 1983. gada 19. septembra Direktīvu 83/477/EEK par darbinieku aizsardzību pret bīstamību, kas saistīta ar azbesta iedarbību darba vietā (otrā atsevišķā direktīva Padomes Direktīvas 80/1107/EEK 8. panta nozīmē) [3], un Padomes 1986. gada 12. maija Direktīvu 86/188/EEK par darbinieku aizsardzību pret bīstamību, kura saistīta ar trokšņa iedarbību darba vietā [4]; (4) Ar Padomes Direktīvu 98/24/EK 2001. gada 5. maijā atceļ Padomes 1980. gada 27. novembra Direktīvu par darbinieku aizsardzību pret bīstamību, kas saistīta ar ķīmisko, fizikālo un bioloģisko aģentu iedarbību darba vietā [5], Padomes 1982. gada 28. jūlija Direktīvu 82/605/EEK par darbinieku aizsardzību pret bīstamību, kas saistīta ar metāliskā svina un tā jonu savienojumu iedarbību darba vietā (pirmā atsevišķā direktīva Direktīvas 80/1107/EEK 8. panta nozīmē) [6], un Padomes 1988. gada 9. jūnija Direktīvu 88/364/EEK par darbinieku aizsardzību, aizliedzot dažus noteiktus aģentus un/vai dažas darbības (ceturtā atsevišķā direktīva Direktīvas 80/1107/EEK 8. panta nozīmē) [7], kas inkorporētas līgumā un tādēļ jāsvītro no līguma ar to pašu dienu, IR PIEŅĒMUSI ŠO LĒMUMU. 1. pants Līguma XVIII pielikumu groza šādi: 1. Aiz 16.g punkta (Padomes Direktīva 93/103/EK) iekļauj šādu punktu: "16h. 398 L 0024: Padomes 1998. gada 7. aprīļa Direktīva 98/24/EK par darbinieku veselības un drošības aizsardzību pret bīstamību, kas saistīta ar ķīmiskajiem reaģentiem darba vietā (četrpadsmitā atsevišķā direktīva Direktīvas 89/391/EEK 16. panta 1. punkta nozīmē) (OV L 131, 5.5.1998., 11. lpp.)." 2. Šādu ievilkumu pievieno 5. punktam (Padomes Direktīva 83/477/EEK): "— 398 L 0024: Padomes 1998. gada 7. aprīļa Direktīva 98/24/EK (OV L 131, 5.5.1998., 11. lpp.)." 3. Šādu tekstu pievieno 6. punktam (Padomes Direktīva 86/188/EEK): ", kura grozīta ar: — 398 L 0024: Padomes 1998. gada 7. aprīļa Direktīvu 98/24/EK (OV L 131, 5.5.1998., 11. lpp.)." 2. pants No 2001. gada 5. maija Līguma XVIII pielikuma 3. punkts (Padomes Direktīva 80/1107/EEK), 4. punkts (Padomes Direktīva 82/605/EEK) un 7. punkts (Padomes Direktīva 88/364/EEK) svītrots. 3. pants Padomes Direktīvas 98/24/EK teksti islandiešu un norvēģu valodā, kas pievienoti šim lēmumam attiecīgo valodu redakcijā, ir autentiski. 4. pants Šis lēmums stājas spēkā 1999. gada 17. jūlijā ar noteikumu, ka EEZ Apvienotajai komitejai ir iesniegti visi paziņojumi saskaņā ar līguma 103. panta 1. punktu. 5. pants Šo lēmumu publicē Eiropas Kopienu Oficiālā Vēstneša EEZ iedaļā un EEZ papildinājumā. Briselē, 1999. gada 16. jūlijā EEZ Apvienotās komitejas vārdā — priekšsēdētājs N. v. Liechtenstein [1] OV L 284, 9.11.2000. [2] OV L 131, 5.5.1998., 11. lpp. [3] OV L 263, 24.9.1983., 25. lpp. [4] OV L 137, 24.5.1986., 28. lpp. [5] OV L 327, 3.12.1980., 8. lpp. [6] OV L 247, 23.8.1982., 12. lpp. [7] OV L 179, 9.7.1988., 44. lpp. --------------------------------------------------